DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 2014 M. LIEPOS 8 D. ĮSAKYMO NR. DĮV-940 ,,DĖL ŠILALĖS MIESTO IR KVĖDARNOS MIESTELIO DAUGIABUČIŲ NAMŲ BUTŲ IR KITŲ PATALPŲ SAVININKŲ BENDROJO NAUDOJIMO OBJEKTŲ ADMINISTRATORIAUS PASKYRIMO“ PAKEITIMO

2019 m. birželio 19 d. Nr. DĮV-550

Šilalė

Vadovaudamasis Lietuvos Respublikos civilinio kodekso 4.84 straipsnio 4 dalimi, Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Šilalės rajono savivaldybės tarybos 2019 m. balandžio 25 d. sprendimo Nr. T1-97 ,,Dėl Šilalės rajono savivaldybės administracijos direktoriaus atleidimo iš pareigų ir pavedimo eiti Šilalės rajono savivaldybės administracijos direktoriaus pareigas“ 2 punktu, atsižvelgdamas į UAB ,,Šilalės būstas“ 2019 m. birželio 18 d. raštą Nr. SIBU-RS-19-0183 ,,Dėl bendrojo naudojimo objektų administravimo termino pratęsimo“:

 1. P r a t ę s i u nuo 2019 m. liepos 9 d. iki 2024 m. liepos 8 d. Šilalės rajono savivaldybės administracijos direktoriaus 2014 m. liepos 8 d. įsakymu Nr. DĮV-940 ,,Dėl Šilalės miesto ir Kvėdarnos miestelio daugiabučių namų butų ir kitų patalpų savininkų bendrojo naudojimo objektų administratoriaus paskyrimo“ paskirto bendrojo naudojimo objektų administratoriaus UAB „Šilalės būstas“ (teisinė forma – uždaroji akcinė bendrovė, buveinės adresas – J. Basanavičiaus g. 4-11A, Šilalė, kodas 303354427, PVM mokėtojo kodas LT100008749014) paskyrimą kitų penkerių metų laikotarpiui.

2. P a k e i č i u Šilalės miesto ir Kvėdarnos miestelio daugiabučių namų sąrašą, Šilalės rajono savivaldybės administracijos direktoriaus 2014 m. liepos 8 d. įsakymo Nr. DĮV-940 ,,Dėl Šilalės miesto ir Kvėdarnos miestelio daugiabučių namų butų ir kitų patalpų savininkų bendrojo naudojimo objektų administratoriaus paskyrimo“, priedą, ir jį išdėstau nauja redakcija (priedas).

 3. P a v e d u:

 3.1. UAB ,,Šilalės būstas“ apie administratoriaus paskyrimo pratęsimą paskelbti administruojamų daugiabučių namų skelbimų lentose;

 3.2. paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

# Teisės ir viešosios tvarkos skyriaus

vyriausiasis specialistas, laikinai einantis

# Administracijos direktoriaus pareigas Martynas Remeikis